CELEX: 62015TN0713
Language: hr
Date: 2015-11-30 00:00:00
Title: Predmet T-713/15: Tužba podnesena 30. studenoga 2015. – Pharm-a-care Laboratories protiv OHIM-a – Pharmavite (VITAMELTS)

1.2.2016   
            
            
               HR
            
            
               Službeni list Europske unije
            
            
               C 38/73
            
         Tužba podnesena 30. studenoga 2015. – Pharm-a-care Laboratories protiv OHIM-a – Pharmavite (VITAMELTS)
   (Predmet T-713/15)
   (2016/C 038/99)
   Jezik na kojem je tužba podnesena: engleski
   
      Stranke
   
   
      Tužitelj: Pharm-a-care Laboratories Pty. Ltd (Sydney, Australija) (zastupnik: I. De Freitas, Solicitor)
   
      Tuženik: Ured za usklađivanje na unutarnjem tržištu (žigovi i dizajni) (OHIM)
   
      Druga stranka pred žalbenim vijećem: Pharmavite LLC (Kalifornija, Sjedinjene Države)
   
      Podaci o postupku pred OHIM-om
   
   
      Nositelj spornog žiga: tužitelj
   
      Predmetni sporni žig: verbalni žig Zajednice „VITAMELTS” – žig Zajednice br. 11 403 581
   
      Postupak pred OHIM-om: postupak proglašavanja žiga ništavim
   
      Pobijana odluka: odluka prvog žalbenog vijeća OHIM-a od 10. rujna 2015. u predmetu R 2649/2014-1
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijanu odluku;
            
         
               —
            
            
               u cijelosti potvrdi odluku Odjela za poništaje, tako da odbije zahtjev za opoziv br. 8627 C;
            
         
               —
            
            
               naloži OHIM-u i društvu Pharmavite LLC snošenje troškova.
            
         
      Tužbeni razlozi
   
   
               —
            
            
               žalbeno vijeće povrijedilo je članak 52. stavak 1. točku (b) Uredbe br. 207/2009. Počinilo je pogrešku koja se tiče prava utvrdivši da je tužitelj postupao u lošoj vjeri kad je podnio prijavu za registraciju spornog žiga;
            
         
               —
            
            
               odluka žalbenog vijeća se djelomično temelji na bitnoj povredi postupka, odnosno na propustu da se tužitelju omogući očitovanje o dokazima koje je podnijela stranka koja zahtijeva proglašenje žiga ništavim.